Διερεύνηση της ποιότητας ζωής στις διαταραχές πρόσληψης τροφής
Creators: name: Μωραΐτη Βασιλική Ιωάννη
Publisher: name: Aristotle University of Thessaloniki
Year: 2023
Subjects: Ποιότητα Ζωής
Διαταραχές Πρόσληψης Τροφής
Ψυχική Υγεία
Quality of Life
Eating Disorders
Mental Health

description: Οι διαταραχές πρόσληψης τροφής αποτελούν μια σημαντική ομάδα ψυχικών διαταραχών, που χαρακτηρίζονται από σημαντικές δυσκολίες σε πολλαπλά επίπεδα της σωματικής, ψυχικής και κοινωνικής ζωής. Παρατηρείται σημαντική έκπτωση στην ποιότητα της ζωής και την ικανοποίηση από την υγεία των ατόμων που πάσχουν με ιδιαίτερη έμφαση στον ψυχικό και σωματικό τομέα, ενώ η ύπαρξη κάποιας συνοδούς σωματικής ή ψυχικής νόσου, σχετίζεται άμεσα με τα μειωμένα επίπεδα ποιότητα ζωής στους ασθενείς με διαταραχές πρόσληψης τροφής. Ωστόσο υπό διερεύνηση βρίσκεται, ποια διαταραχή παρουσιάζει τα χαμηλότερα επίπεδα ποιότητας ζωής καθώς και ποιοι είναι οι τομείς επηρεάζονται περισσότερο σε κάθε τύπο διαταραχής. Σκοπός της έρευνας ήταν η διερεύνηση της ποιότητας της ζωής των ατόμων με διαταραχές πρόσληψης τροφής, ο εντοπισμός διαφορών μεταξύ των υποτύπων αυτών και η εύρεση των παραγόντων που επηρεάζουν την ποιότητα της ζωής στα άτομα που πάσχουν. Το δείγμα αποτελούνταν από ενήλικες γυναίκες και άνδρες που πάσχουν διαταραχή πρόσληψη τροφής (νευρογενής ανορεξία, νευρογενής βουλιμία, διαταραχή υπερφαγίας) από δύο μονάδες θεραπείας διαταραχών πρόσληψης τροφής και βρίσκονται σε ενεργό πρόγραμμα θεραπείας. Η έρευνα πραγματοποιήθηκε μέσω έντυπου ανώνυμου αυτοσυμπληρούμενου ερωτηματολογίου WHOQOL-BREF 30 και του συνοδού ερωτηματολογίου δημογραφικών και περιγραφικών στοιχείων του δείγματος. Η αξιοπιστία του ερωτηματολογίου ελέγχθηκε και βρέθηκε ικανοποιητική (WHOQOL-BREF: Cronbach’s α=0,866). Η επεξεργασία και η στατιστική ανάλυση των δεδομένων έγινε με τη χρήση του IBM SPSS Statistics Version 28.0, ενώ ο έλεγχος μεταξύ των μεταβλητών πραγματοποιήθηκε με τους ελέγχους, ANOVA, Chi- Square (Fisher’s Test) καθώς και των μη παραμετρικών ελέγχων Kruskal-Wallis και Mann-Whitney. H συνολική ποιότητα ζωής υπολογίστηκε σε 55,64±16,74. Tα επίπεδα ποιότητας ζωής των συμμετεχόντων στους τομείς υπολογίστηκαν ως εξής: Σωματική Υγεία 61,07±18,56, Ψυχολογική Υγεία 43,16±21,01, Κοινωνικές Σχέσεις 55,00 ±26,47 και Περιβάλλον 57,34±15,68. Κατά την εξέταση ύπαρξης διαφορών μεταξύ των διαταραχών στην ποιότητα ζωής, η διαταραχή υπερφαγίας είχε υψηλότερα ποσοστά έναντι των άλλων δύο διαταραχών, ωστόσο δεν παρατηρήθηκαν στατιστικά σημαντικές διαφορές μεταξύ νευρογενούς ανορεξίας και νευρογενούς βουλιμίας. Αντίστοιχα για την ικανοποίηση από την υγεία, τα άτομα με διαταραχή υπερφαγίας σκόραραν υψηλότερα από τα άτομα με νευρογενή ανορεξία , αλλά όχι από εκείνα με νευρογενή βουλιμία. Κατά τον έλεγχο ύπαρξης διαφορών μεταξύ των τομέων στις διάφορες διαταραχές, τα χαμηλότερα σκορ παρατηρήθηκαν στον ψυχικό τομέα για την νευρογενή ανορεξία και βουλιμία και τον κοινωνικό τομέα για την διαταραχή υπερφαγίας, ωστόσο δεν παρατηρήθηκαν στατιστικά σημαντικές διαφορές μεταξύ των υποτύπων των διαταραχών. Τέλος, από τον έλεγχο συσχετίσεων προέκυψε στατιστικά σημαντική σχέση μεταξύ ποιότητας ζωής και της ύπαρξης προβλήματος υγείας. Με βάση τα αποτελέσματα η συνολική ποιότητα ζωής των ατόμων με διαταραχές πρόσληψης βρίσκεται σε μέτρια επίπεδα, με βασικότερο τομέα επιβάρυνσης τον ψυχικό τομέα σε όλο τις διαταραχές. Τα άτομα με διαταραχή υπερφαγίας σκόραραν υψηλότερα σε σχέση με την νευρογενή ανορεξία και νευρογενή βουλιμία, στην μέτρηση της ποιότητας ζωής. Αντίστοιχα στην μέτρηση της ικανοποίησης από την υγεία τα αποτελέσματα των απαντήσεων των ατόμων με διαταραχή υπερφαγίας ήταν υψηλότερα από αυτά της νευρογενούς ανορεξίας, αλλά όχι της νευρογενούς βουλιμίας, ωστόσο δεν παρατηρήθηκαν στατικά σημαντικές διαφορές μεταξύ των τύπων των διαταραχών στους τομείς εξέτασης της ποιότητας ζωής. Τέλος η ύπαρξη συνοδούς προβλήματος υγείας σχετίστηκε με χαμηλότερα επίπεδα ποιότητας ζωής σε όλες τις διαταραχές
description: Eating disorders constitute an important group of mental disorders, characterised by significant difficulties at multiple aspects of physical, mental and social life. Evidence from previous studies suggests that there is a significant decrease in the quality of life and health satisfaction of those affected, with particular emphasis on the mental and physical domain. Moreover, the presence of a comorbid physical or mental illness has been associated with reduced levels of quality of life. However, it remains unclear, which disorder presents the lowest levels of quality of life as well as which domains are most impacted in each type of eating disorder. The aim of the present study was to investigate the quality of life of people with eating disorders, to identify differences between the eating disorder subtypes and determine the factors that affect the quality of life in these patients. The sample consisted of adult women and men with a diagnosis of an eating disorder (anorexia nervosa, bulimia nervosa ,binge-eating disorder) from two outpatient eating disorder facilities. The survey was conducted via a paper-based anonymous self-administered WHOQOL-BREF 30 questionnaire, combined with a demographic and descriptive data questionnaire. The reliability of the questionnaire was tested and found to be sufficient (WHOQOL-BREF: Cronbach's α=0.866). Data processing and statistical analysis were performed using IBM SPSS Statistics Version 28.0, and the tests, ANOVA, Chi-Square (Fisher's Test) and Kruskal-Wallis and Mann-Whitney were used to examine between variables. The overall quality of life was calculated at 55.64±16.74. The results for each domain were: 61.07±18.56 for the Physical Domain ,43.16±21.01 for the Psychological Domain , 55.00±26.47 for the Social Domain and 57.34±15.68 for the Environmental Domain. Measuring the quality of life between the eating disorder subtypes, binge eating disorder patients scored higher compared to the other two eating disorder groups, however, no statistically significant differences were observed between anorexia nervosa and bulimia nervosa. Similarly for health satisfaction, individuals with binge eating disorder had higher scores than those with anorexia nervosa, but not those with bulimia nervosa. When testing for differences between domains in different eating disorders, the lowest scores were observed in the Psychological Domain for anorexia nervosa (40.83±18.53) and bulimia nervosa (39.58 ± 29,36) as well as the Social Domain for binge eating disorder (52.24 ±28.34) , however, no statistically significant differences were observed between the disorder subtypes. Finally, the correlation tests revealed